
CONSILIUL LOCAL AL MUNICIPIULUI 


     S I G H I Ş O A R A 

H O T Ă R Â R E A   NR. 6

       din 26 ianuarie 2012

privind închirierea unui teren, preluarea sau modificarea unor contracte de închiriere

Consiliul Local al Municipiului Sighişoara;

               
        
Având în vedere expunerea de motive a Primarului municipiului cu propunerea de închiriere a unui teren, preluarea sau modificarea unor contracte de închiriere;

Având în vedere cererile unor persoane fizice, adresate Municipiului Sighişoara, prin care acestea solicită închirierea unui teren aferent construcţiei, preluarea sau modificarea unor contracte de închiriere; 

Având în vedere că în urma închirierii terenurilor, a preluării sau modificării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art. 858 - 865 şi art. 1777 – 1823 din Legea nr. 287/2009 privind Codul civil, republicat;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că prin închirierea terenurilor, preluarea sau modificarea contractelor de închiriere se aduc venituri suplimentare la bugetul local;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune închirierea terenurilor aferente construcţiilor, preluarea  şi modificarea unor contracte de închiriere, îndeplinindu-se prevederile legale;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei sociale şi  Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă închirierea directă a suprafeţei indivize de 111 mp. teren, aferent apartamentului nr. I, situat în Municipiul Sighişoara, str. Nicolae Iorga, nr. 14, din suprafaţa totală de 554 mp. teren curţi - construcţii, înscris în C.F. nr. 52806 (nr. C.F. vechi 1418),  sub nr. top. 1273, 1274, către Bozoşan Ioan, proprietarul apartamentului nr. I.
Chiria va fi de 0,75 lei/mp./an, stabilită conform art. 4, alin. (1) din anexa nr. 8 la Hotărârea Consiliului Local nr. 89/26.05.2011 şi  va fi indexată cu indicele de inflaţie anual.

Durata închirierii va fi de 5 (cinci) ani, începând cu data de 01.02.2012, cu posibilităţi de prelungire.
Art.2. Se aprobă preluarea, începând cu data de 01.02.2012, a contractului de închiriere nr. 52/6593/2011, având ca obiect terenul ocupat de construcţia – garaj auto, situat în Municipiul Sighişoara, str. Aleea Margaretelor f. nr., lot nr. 3, în suprafaţă  de 19,80 mp., de către Biro Sandor, întrucât acesta a  dobândit prin cumpărare construcţia de la actualul chiriaş, Bartalus Izsak.

Chiria este cea stabilită prin contractul de închiriere şi se va indexa cu indicele de inflaţie anual.

 Clauzele contractuale din contractul de închiriere nr. 52/6593/2011 îşi menţin valabilitatea între Municipiul Sighişoara şi Biro Sandor.

Art.3. Se aprobă preluarea, începând cu data de 01.02.2012, a contractului de închiriere nr. 181/2010, având ca obiect terenul aferent construcţiei – subapartamentul nr. 2/I, situat în Municipiul Sighişoara, str. Scării, nr. 1, în suprafaţă  de 167,54 mp. din suprafaţa totală de 352 mp. teren curţi – construcţii, de către Soare Monica căsătorită cu Soare Răzvan, întrucât aceştia au dobândit prin  cumpărare construcţia - subapartamentul nr. 2/I, de la actualul chiriaş al terenului, Jitariuc Virgil.

Chiria este cea stabilită prin contractul de închiriere şi se va indexa cu indicele de inflaţie anual.

Clauzele contractuale din contractul de închiriere nr. 181/2010 îşi menţin valabilitatea între Municipiul Sighişoara şi Soare Monica căsătorită cu Soare Răzvan.
Art.4. Se aprobă preluarea, începând cu data de 01.02.2012, a contractului de închiriere nr. 403/2005, aşa cum a fost modificat şi completat prin actul adiţional nr. 1/2009, având ca obiect terenul aferent construcţiei – apartamentul nr. I, situat în Municipiul Sighişoara, str. Mihai Eminescu, nr. 8, în suprafaţă indiviză de 187 mp. teren, de către Finna Claudia Eliza căsătorită cu Finna Laszlo Samuel, întrucât aceasta a  dobândit prin donaţie construcţia – apartamentul nr. I, de la actualul chiriaş al terenului Joo Alexandru.

Chiria este cea stabilită prin contractul de închiriere şi se va indexa cu indicele de inflaţie anual.

Clauzele contractuale din contractul de închiriere nr. 430/2005, aşa cum a fost modificat şi completat prin actul adiţional nr. 1/2009, îşi menţin valabilitatea între Municipiul Sighişoara şi Finna Claudia Eliza căsătorită cu Finna Laszlo Samuel.

Art.5. Se aprobă modificarea contractului de inchiriere nr. 393/2008, aşa cum a fost modificat şi completat prin actele adiţionale nr. 1/2008 şi 2/2009, încheiat cu Şoneriu Mircea Dan, în sensul suplimentării suprafeţei de teren inchiriate de la 175 mp. la suprafaţa de 558 mp. teren, din care 185 mp. teren curţi – construcţii şi 373 mp. teren grădina, în conformitate cu noile date ale imobilului, înscrise în C.F. nr. 52215 (nr. C.F. vechi 2797, nr. top vechi imobil 2390/8/1), sub nr. cad. 52215.

Chiria va fi recalculată în mod corespunzător.

Restul clauzelor contractuale rămân neschimbate.
Modificarea contractului de închiriere nr. 393/2008, aşa cum a fost modificat şi completat prin actele adiţionale nr. 1/2008 şi 2/2009, se va face prin act adiţional, începând cu data de 01.02.2012.
Art.6. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.

PRESEDINTE DE SEDINTA, 






Savu Sorin-Virgil










Contrasemneaza:






             


p.Secretarul municipiului,










Cristina Bîrsan
(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. Direcţia economică;

1 ex. Arhitect şef

10 ex.CB/FM











